Txelo Ruiz Vazquez

Txelo Ruiz Vazquez (Irun, Gipuzkoa, 1959ko apirilaren 9a) Euskal Herriko Unibertsitateko irakaslea da Informatika Fakultatean 1986az geroztik, Konputagailuen Arkitektura eta Teknologia sailean. EHUko Informatika Fakultateko dekanordea izan zen 1991 eta 1995 urte bitartean eta Konputagailuen Arkitektura eta Teknologia sailaren burua ere bai (2008-2012). 2017tik 2021era arte Ikasleen eta Enplegagarritasunaren arloko errektoreordea izan da Euskal Herriko Unibertsitatean, Nekane Balluerka errektorearen taldean.Nekane Balluerka UPV/EHUko errektore izendatu dute UPV/EHUko komunikazio-bulegoa (2017-01-10)
 Ikerlaria 
Industria Ingeniaritzan doktorea da (1988). Informatika Fakultateko Robotika eta Sistema Autonomoen taldean (RSAIT) aritzen da ikerketan. Talde honek robot mugikorrak eta ikasketa automatikoa uztartuz lan egiten du. Beren robotak martxan erakusten dituzten hainbat bideo eskaintzen dituzte.https://web.archive.org/web/20141126043710/http://www.sc.ehu.es/ccwrobot/bideoak (13 bideo) RSAIT ikertaldeko robotak martxan Lau ikerketa-proiektu zuzendu ditu, Ruizek eta beste 10 proiektutan parte hartu du. Nazioarteko 30 bat argitalpen ditu aldizkari zein kongresutan, gutxienez.Txelo Ruiz Google Scholar Citations webgunean

 Irakaslea 
Ekarpen nabarmenak egin ditu alde pedagogikotik, konputagailuen teknologiako irakasgaietan (Sistema digitalak eta Zirkuitu elektrikoak) ikasleen motibazioa pizteko eta hauen parte hartzea sustatzeko,sistema digitalen irakaskuntza errazteko ekarpenak deskribatzen dituzten zenbait artikuluIkasleekin batera sortutako irakaskuntzarako simuladoreak irakaskuntza arazo eta proiektuen bidez eta ikasleen arteko lankidetzaren bidez planteatzen duten metodologiak aplikatuz, batez ere.Konputagailuen Teknologiaren Oinarriak (KTO) lankidetzan ikastea arazo eta proiektuen bidez

 UEUkidea 
UEUkidea da eta gutxienez ikastaro bat eta zazpi hitzaldi eman ditu bertan.http://www.inguma.eus/egilea/ikusi/txelo-ruiz-vazquez?hizkuntza=eu&mota=conference&page=1 Txelo Ruiz-ek UEUn emandako hainbat hitzaldi sare neuronalei buruz eta ahotsaren ezagutzari buruz

 Liburuak 
ezkerrera|thumb|247x247px|"Sistema digitalen diseinu-hastapenak"(2005)
 Olatz Arbelaitz Gallego, Olatz Arregi Uriarte, Agustin Arruabarrena Frutos, Izaskun Etxeberria Uztarroz, Amaia Ibarra Lasa, Txelo Ruiz Vazquez Sistema digitalen diseinu-hastapenak. Oinarrizko kontzeptuak eta adibideak. 2005 UEU
 Olatz Arbelaitz Gallego, Txelo Ruiz Vazquez Zirkuitu elektriko eta elektronikoen oinarrizko analisia 2001 UEU  thumb|Zirkuitu elektrikoak liburuaren azala
 UZEIk 1993an argitaratu zuen lehenengo Informatika hiztegiaren 12 egileetako bat izan zen (Iñaki Alegria Loinaz, Xabier Arregi Iparragirre, Olatz Arregi Uriarte, Agustin Arruabarrena Frutos, Xabier Artola Zubillaga, Lore Azkarate Villar, Pili Lizaso Murua, Miel Loinaz Beristain, Montse Maritxalar Anglada, Txelo Ruiz Vazquez, Kepa Sarasola Gabiola, Elena Zubelzu).
 Arbelaitz Gallego, Olatz / Arregi Uriarte, Olatz / Arruabarrena Frutos, Agustín / Etxeberria Uztarroz, Izaskun / Ibarra Lasa, Amaya / Ruiz Vázquez, Txelo Principios de diseño de sistemas digitales. Conceptos básicos y ejemplos. (Universidad del País Vasco, 2008) 978-84-9860-090-2
 Txelo Ruiz Vazquez. Análisis básico de circuitos eléctricos y electrónicos. (Pearson Educación, 2004) 978-84-205-4044-3 erdian|thumb|500x500px|Zirkuitu elektrikoen liburuko azalean "elektroiak" elikatze-iturritik (E) pasatzean voltak hartzen dituzte eta gero berriro jaisten dira erresistentziatik (R), eta kondentsadoretik (C).

 e-makumeak 
Informatikako Ingeniaritzan emakumeek duten egoeraz informazioa biltzeko eta zabaltzeko e-makumeak bilguneko partaidea izan da hainbat urtez.  e-makumeak Informatikako Ingeniaritzan emakumeek duten egoeraz informazioa biltzeko eta zabaltzeko bilgunea. Informatika Fakultatean XXI mendea hasi zenean jaitsiera nabarmena egon zen neska ikasleen portzentajean. Aurretik neska eta mutilen proportzioa parekidea izaten zen, baina geroago %12ra ere jaitsi zen nesken portzentajea. Ruizek eta e-makumeak taldearen arabera arrazoi nagusietako bat izan daiteke informatika zer den ez dela ondo ezagutzen, "informatikariaren" estereotipoaren arabera hainbatentzat informatikaria mutil azkar "friki" eta asoziala da. Informatikarekin, ordea, gizarterako hainbat ekarpen egin daitezke pertsonen arteko komunikazioa hobesteko, edo Ruizen RSAIT Ikerketa Taldearen ikerkerketan lantzen dituzten benetako robot sozialak.

 Erreferentziak 

 Ikus, gainera 
 Donostiako Informatika Fakultatea
 Udako Euskal Unibertsitatea

 Elena Lazkano
 Ana Zelaia
 Basilio Sierra

 Kanpo estekak 
 Zientzialari (54) – Txelo Ruiz: “Robot kolaboratiboek pertsonen sentimenduak irakurtzeko ahalmena izango dute” Zientzia-Kaiera bloga (2016-07-08)
 RSAIT ikerketa taldea
 Robotak ardi elektrikoak amesten? GAUR8 aldizkaria Txelo Ruiz eta Elena Lazkano(2015-09-05)
 Robot afektiboak GAUR8 aldizkaria Txelo Ruiz eta Elena Lazkano(2017-05-27)
 Burutik oinetara: elektronika jantzigarria. GAUR8 aldizkaria Txelo Ruiz eta Elena Lazkano(2017-08-19)
 @txeloruva: TXELORUizVAzquez-en txio-kontua.
 Txelo Ruiz Vazquez Inguma datu-basean
 Txelo Ruiz Linkedin sare sozial profesionalean

Kategoria:Euskal Herriko Unibertsitateko irakasleak
Kategoria:Udako Euskal Unibertsitatea
Kategoria:Euskal Herriko informatikariak
Kategoria:Emakume informatikariak
Kategoria:Irundarrak